open-index/open-wikipedia-markdown huggingface dataset:
சித்திக் பார்மாக்

**சித்திக் பார்மாக்** (Siddiq Barmak) ஒரு திரைப்படத் தயாரிப்பாளர் மற்றும் இயக்குநர் ஆவார். இவர் 1962 ஆம் ஆண்டு செப்டம்பர் மாதம் 7 ஆம் தியதி ஆப்கானித்தானில் *[[பாஞ்ச்சிர் மாகாணம்|பஞ்சசீர்]]* எனும் இடத்தில் பிறந்தார். இவர் திரைப்படம் இயக்குவதில் மாசுக்கோ திரைப்படக் கல்லூரியில் (Moscow Film Institute) 1987 ஆம் ஆண்டு முதுகலைப் பட்டம் பெற்றவர்.
இவர் சில திரைக்கதைகளை எழுதி சில குறும்படங்களையும் இயக்கியுள்ளார். இவரது முதல் திரைப்படம் ஒசாமா ஆகும். இத்திரைப்படம் 2004 ஆம் ஆண்டு வெளிநாட்டுப்படங்களுக்கான *கோல்டன் குளோபு* விருதைப் பெற்றது.
சித்திக் பார்மாக் *ஒசாமா* திரைப்படம் எடுப்பதற்கு பெரும் ஊக்கத்தையும் உதவியையும் அளித்தவர் ஈரானிய இயக்குநர் மோசன் மக்மால்பஃப் ஆவார். இவர் தனது அரிபிளக்ஸ் (Arriflex) திரைப்படப் பிடிப்புக் கருவியை (camera) பார்மார்க்கிடம் கொடுத்து அவரது படத்தை பன்னாட்டுத் திரைப்பட விழாக்களுக்கும் அனுப்பும் படியும் ஆலோசனை வழங்கினார். மேலும் மக்மால்பஃப் அதிக அளவு நிதியையும் இத்திரைப்பட உருவாக்கத்தில் செலவளித்தார். சப்பான்  மற்றும் அயர்லாந்து நாட்டு தயாரிப்பாளர்களும் நிதியுதவி செய்தனர். பார்மாக் 2003 ஆம் ஆண்டின்  *[[ஐக்கிய நாடுகள் கல்வி, அறிவியல், பண்பாட்டு நிறுவனம்|ஐக்கிய நாடுகள் கல்வி, அறிவியல், பண்பாட்டு நிறுவனத்தின்]] பெலினி வெள்ளித் திரை விருதை* (UNESCO’s Fellini Silver Medal) ஒசாமா திரைப்படத்திற்காக பெற்றார்.

## சமூக நடவடிக்கைகள்
சித்திக் பார்மாக் மக்மால்பஃப்- ஆல் நிறுவப்பட்ட ஆஃப்கானிய குழந்தைகள் கல்வி அமைப்பின் (Afghan Children Education Movement (ACEM)) இயக்குனராகவும் உள்ளார். இந்த அமைப்பானது ஆஃப்கானிய குழந்தைகளுக்கு கல்வி, கலை மற்றும் கலாச்சாரம் ஆகியவற்றை அளிக்கிறது. மேலும் இப்பள்ளியானது இயக்குநர்கள், நடிகர்கள் போன்றோருக்கு பயிற்சிகள் அளித்து புதிய ஆப்ஃகானிய திரைப்படத்தை உருவாக்க முயலுகிறது. சித்திக் பார்மாக் பாரசீக மொழித் திரைப்படத்தின் முக்கிய நபர் ஆவார்.

## திரைப்படங்கள்
*பிகானா (Bigana - 1987) இயக்குநர்
*ஒசாமா (Osama - 2003) இயக்குநர்
*குர்பானி (Kurbani - 2004) தயாரிப்பாளர்
*எர்த்து ஆண்டு ஆஷஸ் (புவியும் சாம்பலும்) (Earth and Ashes - 2004) இணை தயாரிப்பாளர்
*ஓப்பியம் வார் (ஓப்பியம் போர்) (Opium War - 2008) இயக்குநர்
*ஆப்பிள் பிரம் பேரடைசு (சொர்க்கத்தில் இருந்து ஆப்பிள்) (Apple from Paradise 2008) தயாரிப்பாளர்
*நெய்பர்  (அண்டை வீட்டார்) (Neighbor - 2009) தயாரிப்பாளர்

## வெளி இணைப்புகள்
*அதிகாரபூர்வ இணையதளம்  
*இணையதளம்
*ஒசாமா மற்றும் ஆஃப்கான் சினிமா : சித்திக் பார்மாக்கின் பேட்டி 
*இணையதளம் 

## மேற்கோள்கள்

பகுப்பு:திரைப்பட இயக்குநர்கள்
பகுப்பு:1962 பிறப்புகள்
பகுப்பு:வாழும் மக்கள்
இரிடியம் 33

**இரிடியம் 33** (Iridium 33) தொலைத்தொடர்பு பயன்பாட்டிலிருந்த ஒரு செயற்கைக்கோள் ஆகும். இது பூமியின் தாழ் வட்டப்பாதையில் (low Earth orbit) 230.9° பாகையில் நிலைநிறுத்தப்பட்டிருந்தது.. இரிடியம் செயற்கைக்கோள் அமெரிக்காவைச் சேர்ந்த இரிடியம் தொலைத்தொடர்பு நிறுவனத்திற்குச் சொந்தமானது.

## விபத்து
இச்செயற்கைக்கோளானது 2009 ஆம் ஆண்டு பிப்ரவரி மாதம் 10 ஆம் தியதி ருசியாவின் காச்மாசு-2251 செயற்கைக்கோளுடன் 42,120 கிலோமீட்டர்கள் வேகத்தில் ஒன்றுடன் ஒன்று மோதிக்கொண்டன. மோதியதில் இவ்விரண்டு செயற்கைக்கோள்களும் உருக்குலைந்து செயலிழந்தன.. இவற்றின் உடைந்த பாகங்கள் விண்வெளிக் கழிவுகளாக பூமியின் வட்டப்பாதையில் சுற்றி வருகின்றன என அமெரிக்காவின் நாசா விண்வெளி நிறுவனம் தெரிவித்துள்ளது.

## மேற்கோள்கள்

## இதையும் பார்க்கவும்
*2009 ஆம் ஆண்டின் விண்வெளி மோதல்
*விண்வெளிக் கழிவுகள்

பகுப்பு:செயற்கைக் கோள்கள்
மின்னணுப் பொறியியல்

**மின்னணுப் பொறியியல்** (Electronic engineering) என்பது மின்னணுக் குழாய்கள், மற்றும் குறைக்கடத்திக் கருவிகள் குறிப்பாக திரிதடையங்கள், இருமுனையங்கள் மற்றும் தொகுப்புச் சுற்றுகள் போன்ற நேரியல் சாரா மற்றும் செயலுறு மின்சார உறுப்புகளைக் கொண்டு *மின்னணுச் சுற்றுகள்*, *கருவிகள்* மற்றும் *கட்டகங்களை* போன்றவற்றை வடிவமைக்கும் ஒரு பொறியியல் துறையாகும்.

பகுப்பு:பொறியியல் புலங்கள்
பகுப்பு:மின்னணுவியல்
மின்னணுக் குழாய்

**மின்னணுக் குழாய்** (Electron tube) என்ற சொல் பொதுவாக இரண்டு பொருளைக் குறிக்க பயன்படுத்தப்படும்.

அவை,

# வெற்றிட குழாய்
# வாயு-நிறைத்தக் குழாய்
வட்டுக்கோட்டை குருமடம்

**வட்டுக்கோட்டை குருமடம்** (*Batticotta Seminary*, **பட்டிக்கோட்டா செமினறி**) என்பது பிரித்தானிய இலங்கையில் யாழ்ப்பாணக் குடாநாட்டில் வட்டுக்கோட்டை என்ற ஊரில் 1823 ஆம் ஆண்டில் அமைக்கப்பட்ட ஒரு கல்வி நிறுவனம் ஆகும். இது அமெரிக்க இலங்கை மிசனினால் ஆரம்பிக்கப்பட்டது. இது 1855 ஆம் ஆண்டில் மூடப்பட்டது. சர் எமெர்சன் டெனன்ட் என்பவரின் பார்வையில் இக்கல்வி நிறுவனம் பல ஐரோப்பியக் கல்வி நிறுவனங்களின் தரத்துடன் ஒப்பிடக் கூடியதாக இருந்ததாகக் குறிப்பிட்டுள்ளார்.

இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இக்குருமடம் மூடப்பட்டது. பட்டிக்கோட்டா குருமடத்தின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.

## பழைய மாணவர்கள்
*சி. வை. தாமோதரம்பிள்ளை - தமிழ்ப் பண்டிதர்
*கரோல் விசுவநாதபிள்ளை
*பாவலர் துரையப்பாபிள்ளை - தெல்லிப்பழை மகாஜனக் கல்லூரியின் நிறுவனர்

## மேற்கோள்கள்

பகுப்பு:யாழ்ப்பாண மாவட்ட வரலாறு
பகுப்பு:அமெரிக்க இலங்கை மறைப்பணி
வெற்றிடக் குழாய்

மின்னணுவியலில், **வெற்றிடக் குழாய்** அல்லது **மின்னணுக் குழாய்** என்பது ஒரு மூடப்பட்ட குழாயில் உள்ள வெற்றிடத்தின் மீது பரவும் மின்சாரத்தைக் கட்டுப்படுத்தும் கருவியாகும். அந்தக் குழாய் பெரும்பாலும் மெல்லிய கண்ணாடியால் உருவாக்கப்பட்டதாக இருக்கும். நீண்ட உருளை வடிவில் காணப்படும். வெண்சுடாநிலை மின்விளக்கைப் போன்றுள்ள ஒரு இருமுனையத்தை எளிமையான வெற்றிட குழாய் எனச் சொல்லலாம்.

## மேற்கோள்கள்

பகுப்பு:வெற்றிட குழாய்யை 1904 ஆம் ஆண்டு John Ambrose fleming என்பவரால் கன்டுபிடிக்கப்பட்டதுஇந்த வெற்றிட குழாய்யானது மின்சாரத்தை உட்செல்ல அனுமதிக்கு அல்லது மின்சாரத்தை நிறுத்த அனுமதிக்கு.
காசுமசு-2251

**காசுமசு-2251** (Kosmos-2251) என்பது ஒரு செயற்கைக்கோள் ஆகும். இது ருசியாவிற்குச் சொந்தமானது. காசுமசு-2251 செயற்கைக் கோள் 1993 சூன் 16 ஆம் நாள் ஏவப்பட்டது. இரண்டு ஆண்டுகளில் 1995 இன் பிற்பகுதியில் கைவிடப்பட்டது. இது 950 கிலோகிராம் எடையுடையது. இராணுவப் பயன்பாட்டிற்கானது.

## விபத்து
காசுமசு-2251 (*Kosmos-2251*) செயற்கைக்கோள் இரிடியம் 33 செயற்கைக்கோளுடன் 2009 ஆம் ஆண்டு பெப்ரவரி 10 ஆம் நாள் மோதிக்கொண்டது.. இவை இரண்டும் 42,120 கிலோமீட்டர்கள் வேகத்தில் ஒன்றுடன் ஒன்று மோதிக்கொண்டன. இதில் இரிடியம் செயற்கைக்கோள் இரிடியம் தொலைத்தொடர்பு நிறுவனத்திற்குச் சொந்தமானது. உடைந்த பாகங்கள் விண்வெளிக் கழிவுகளாக பூமியின் வட்டப் பாதையில் சுற்றி வருகின்றன என அமெரிக்காவின் நாசா விண்வெளி நிறுவனம் தெரிவித்துள்ளது..

## இவற்றையும் பார்க்க
*2009 ஆம் ஆண்டின் விண்வெளி மோதல்
*விண்வெளிக் கழிவுகள்

## மேற்கோள்கள்

பகுப்பு:உருசிய விண்வெளித் திட்டங்கள்
பகுப்பு:செயற்கைக் கோள்கள்
குறைக்கடத்திக் கருவி

**குறைக்கடத்திக் கருவி** (Semiconductor device) என்பது சிலிக்கான், ஜேர்மானியம், காலியம் ஆர்சினைடு, போன்ற குறைக்கடத்திப் பொருட்கள் மற்றும் கரிமக் குறைக்கடத்திகள் ஆகியவற்றில் உள்ள மின்னணுவியல் பண்புகளை எடுத்தாளும் ஒரு மின்னணு உறுப்பாகும்.  வெப்பவயன் வெற்றிடக்குழாயைக் குறைக்கடத்திக் கருவிகளாக பெரும்பாலான பயன்பாடுகளில் மாற்றியமைக்கப்பட்டுவிட்டது.

## மேற்கோள்கள்

பகுப்பு:குறைக்கடத்திகள்
பகுப்பு:குறைக்கடத்திக் கருவிகள்
பூமியின் தாழ் வட்டப்பாதை

**தாழ் புவி வட்டணை** (*Low Earth orbit*) என்பது புவி மேற்பரப்பில்  இருந்து மேலே 160 கிலோமீட்டர்கள் முதல் 2,000 கிலோமீட்டர்கள் வரை உள்ள வெளி அமையும் விண்கல வட்டண் ஆகும். இதன் வட்டணை நேரம் சராசரியாக 88 நிமிடங்களிலிருந்து 127 நிமிடங்கள் வரை ஆகும். எல்லா செயற்கைக்கோள்கள் மற்றும் விண்வெளி நிலையங்கள் அனைத்தும் இந்தப் பரப்பிலேயே நிலைநிறுத்தப்படுகின்றன. 160 கிலோமீட்டர்களுக்கும் கீழான பரப்பில் நிலை நிறுத்தப்படும் செயற்கைக்கோள்கள் அடிக்கடி வட்டனை மாறும் வாய்ப்புகள் உள்ளன  வளிமண்டலத்தின் வ்ளிமங்களால் அதன் இயக்கத்தில் தாக்கம்  எற்படும். செமினி 11 எனும் செயற்கைக்கோள் பேரளவு  உயரமாக 1,374.1 கிலோமீட்டர்கள் தொலைவில் நிலைநிறுத்தப்பட்டுள்ளது.

## மேற்கோள்கள்

பகுப்பு:புவியின் சுற்றுப்பாதைகள்
செயலறு நிலை

**செயலறு நிலை** (Passivity) என்பது பலவகையான பொறியியல் துறைகளில் குறிப்பாக ஒப்புமை மின்னணுவியல் மற்றும் கட்டுப்பாட்டு கட்டகங்கள் போன்றவற்றில் பயன்படுத்தப்படும் பொறியியல் கட்டகங்களின் ஒரு பண்பாகும். புலத்தின் அடிப்படையில் ஒரு செயலறு உறுப்பானது ஆற்றலை உட்கொள்ளும் உறுப்பாகவோ அல்லது திறன் ஈட்டத்திற்கு ஏற்புடைதாகாத உறுப்பாகவோ இருக்கும்.

பகுப்பு:மின்னணுவியல்
பகுப்பு:மின் உறுப்புகள்
ஈட்டம் (மின்னணுவியல்)

மின்னணுவியலில் **ஈட்டம்** (*gain*) அல்லது **மின்திறன் பெருக்கம்** அல்லது **மின்திறன் மிகைப்பு** என்பது மின்வலு வழங்கியில் இருந்து குறிப்பலையின் மீது ஆற்றலைச் சேர்த்து ஒரு மின்சுற்றின் (பெரும்பாலும் பெருக்கி) உள்ளீட்டில் இருந்து வெளியீட்டிற்கு செல்லும் குறிப்பலையுடைய வலு அல்லது வீச்சினைக் கூட்டும் திறனைக் காட்டும் அளவாகும். இதனைப் பெரும்பாலும் ஒரு கட்டகத்தின் குறிப்பலை உள்ளீடுடன் குறிப்பலை வெளியீடின் விகிதமாக கணக்கிடப்படும். இதன் மதிப்பு பெரும்பாலும் டெசிபெல்லால் குறிக்கப்பெறும்.

ஈட்டம் என்னும் கலைச்சொல் மின்னணுவியலில் தெளிவற்ற நிலையைத் தருகிறது. ஆகையால், வெளியீடு மற்றும் உள்ளீடு மின்னழுத்தத்தின் விகிதம் *மின்னழுத்த ஈட்டம்* எனவும், மின்சாரத்தின் விகிதம் *மின்சார ஈட்டம்* எனவும், மின்திறன் அல்லது மின்வலுவின் விகிதம் *மின்திறன் அல்லது மின்வலு ஈட்டம்* எனவும் விளக்கமாகக் குறிப்பிடலாம். ஒலியியல் மற்றும் பொதுப்பயன்பாட்டு மிகைப்பியியலில், குறிப்பாக செயல்படு மிகைப்பியில், பெரும்பாலும் ஈட்டம் என்பது மின்னழுத்த ஈட்டத்தினைக் குறிக்கும். ஆனால் வானொலி மிகைப்பியியலில், ஈட்டம் என்றால் அது திறன் ஈட்டத்தைக் குறிக்கும். இதற்குமேல், ஈட்டம் என்ற கலைச்சொல்லை உள்ளீடும், வெளியீடும் வெவ்வேறு அலகுகள் கொண்ட உணரிகள் போன்ற கட்டகங்களிலும் கூட பயன்படுத்தப்படும். எடுத்துக்காட்டாக, ஒளியுணரியின் துலக்கத்திறனை ஓர் ஒளியனில் 5 மைக்ரோவோல்டுகள் என்பனப் போன்று.

## மடக்கை அலகுகள் மற்றும் டெசிபெல்கள்
### திறன் ஈட்டம்
பருமனறி விதியின் படி, திறன் ஈட்டத்தை டெசிபெல்லில் பின்வருமாறு எழுதலாம்:
:\text{Gain}=10 \log \left( {\frac{P_{\mathrm{out}}}{P_{\mathrm{in}}}}\right)\ \mathrm{dB}
இங்கு, *P*in மற்றும் *P*out என்பது உள்ளீடு மற்றும் வெளியீடு மின்திறன்கள் என்க.

இது இயல் மடக்கையில் பின்வருமாறு தரப்படும்:
:\text{Gain} = \ln\left( {\frac{P_{\mathrm{out}}}{P_{\mathrm{in}}}}\right)\, \mathrm{Np}
இங்கு, திறனீட்டம் நேப்பர் அலகில் (\mathrm{Np}) தரப்படுகிறது.

## மேற்கோள்கள்

பகுப்பு:மின்னணுவியல்
தேசியப் பேரிடர் மேலாண்மை ஆணையம்

**தேசியப் பேரிடர் மேலாண்மை ஆணையம்** இந்தியாவில் ஏற்படக் கூடிய இயற்கைப் பேரழிவுகள் முதல், உயிரியல், ரசாயன, அணுக் கதிரியக்கம் முதலான எல்லா வகைப் பேரழிவுகளையும் சமாளிக்கும் வழிமுறைகளையும் நடவடிக்கைகளையும் மேற்கொள்ள உருவாக்கபட்ட ஆணையமாகும்.

## தோற்றம்
இந்திய அரசாங்கம் பேரிடர் மேலாண்மையை தேசிய முன்னுரிமையாக அங்கீகரித்து ஆகஸ்ட் 1999ல் ஓர் உயர் ஆற்றல்மிக்க குழுவை (High-Powered Committee) அமைத்தது. 2001 குஜராத் பூகம்பத்திற்கு பிறகு  பேரிடர் மேலாண்மை திட்டமிடல் குறித்தும்  தடுப்பு வழிமுறைகள் குறித்தும் பரிந்துரைகளை செய்ய ஒரு தேசிய குழு அமைக்கப்பட்டது. பத்தாவது ஐந்தாண்டு திட்ட ஆவணத்திலும், முதல் முறையாக, பேரிடர் மேலாண்மை தொடர்பாக ஒரு விரிவான அத்தியாயம் இருந்தது. இதேபோல், பன்னிரண்டாவது  நிதி ஆணையம் பேரிடர் மேலாண்மையின்  நிதி ஏற்பாடுகளை ஆய்வு செய்ய உரிமைக் கட்டளை இடப்பட்டது. 23 டிசம்பர் 2005 அன்று, இந்திய அரசு, பேரிடர் மேலாண்மை சட்டம் இயற்றியது. இதன் அடிப்படையில், பிரதமர் தலைமையில் தேசியப் பேரிடர் மேலாண்மை ஆணையம் அமைக்கப்பட்டது.

## தேசியப் பேரழிவு மீட்புப் படை
தேசியப் பேரிடர் மேலாண்மை ஆணையதின்  கீழ் தேசியப் பேரழிவு மீட்புப் படை  அமைக்கப்பட்டுள்ளது. உடனடி மீட்பு நடவடிக்கைக்காக நாடு முழுவதும் 10 பட்டாலியன் படைகள் தயார் நிலையில் வைக்கப்பட்டுள்ளன. இப்படையில் பயிற்சி பெற்ற வீரர்கள் மொத்தம் 10,400 பேர் உள்ளனர். அதில் ஒரு பட்டாலியன் தமிழகத்தில் அரக்கோணத்திலும் அமைக்கப்பட்டுள்ளது.

## குறைநிறை காணல்
2008-ல் அமைக்கப்பட்டதிலிருந்து 2012 வரை இந்த ஆணையத்தின் தேசிய செயற்குழு ஒரு முறைகூடக் கூடியதில்லை என்று இந்தியத் தலைமைக் கணக்குத் தணிக்கையாளர் தனது 2013 அறிக்கையில் குற்றம் சாட்டினார் .தேசிய அமைப்பின் கீழ் ஒவ்வொரு மாநிலத்திலும் பேரிடர் மேலாண்மை ஆணையங்கள் ஏற்படுத்த வேண்டும் என்று சட்டம் இயற்றப்பட்டது. ஆனால் பீகார், குஜராத், ஒடிசா உட்பட ஏழு மாநிலங்களைத் தவிர,வேறு எந்த மாநிலத்திலும் இந்த ஆணையம்கூட அமைக்கப்படவில்லை என்கிறது இவ்வறிக்கை. எல்லா மாநிலங்களிலும் பேரிடர் வந்தால் அதைச் சமாளிப்பதற்கான தனிப் படை அமைக்கப்பட வேண்டும் என்பது சட்டம். இதை ஒரு மாநிலம்கூடச் செய்யவில்லை. தணிக்கை அறிக்கை வந்து ஓராண்டு ஆகியும் எந்த நடவடிக்கையும் இல்லாத நிலையில், செப்டம்பர் 2013இல் உச்ச நீதிமன்றத்தில், தொண்டு நிறுவனங்களால் ஒரு பொது நல வழக்கு போடப்பட்டது. இந்த வழக்கை விசாரணைக்கு எடுத்துக்கொண்ட நீதிமன்றம் ஒன்றிய அரசு, உத்தராகண்ட், ஆந்திரம், குஜராத், ஒடிசா, மகாராஷ்டிரம், ராஜஸ்தான் மேற்கு வங்கம் , தமிழகம் ஆகிய மாநில அரசுகள், தேசிய ஆணையம் ஆகியவற்றுக்கு நோட்டீஸ் அனுப்பியது.

## இதனையும் காண்க
*பேரிடர் மேலாண்மைச் சட்டம், 2005
* தேசியப் பேரிடர் மேலாண்மை நிறுவனம்
* தமிழ்நாடு பேரிடர் மேலாண்மை ஆணையம்

## மேற்கோள்கள்

## வெளி இணைப்புகள்
* தேசியப் பேரிடர் மேலாண்மை ஆணையம் இணைய தளம் 

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
கள்ளத் துப்பாக்கி

**கள்ளத் துப்பாக்கி**, சனவரி 4 அன்று வெளியான இந்தியத் தமிழ்த் திரைப்படம். இதனை லோகியாஸ் இயக்கினார்.

## நடிப்பு

* குட்டி ஆனந்த்
* சம்பத் ராம்
* விக்கி
* பிரபாகரன்
* இஸ்ரவந்திகா

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
புள்ளிப்புலிகளும் ஆட்டின்குட்டியும்

**புள்ளிப்புலிகளும் ஆட்டின்குட்டியும்** ஒரு மலையாளத் திரைப்படம் ஆகும். இத்திரைப்படம் லால் ஜோசின் இயக்கத்தில், 2013 ஆகஸ்டில் வெளியானது.குஞ்சாக்கோ போபன், நமிதா பிரமோத் ஆகியோர் முன்னணி வேடங்களில் நடித்துள்ளர். இந்தத் திரைப்படத்தின் திரைக்கதையை சிந்துராஜன் எழுதியுள்ளார்.

## நடிப்பு
* குஞ்சாக்கோ போபன் -சக்காட்டுதறயில் கோபன்/சக்க கோபன்/ஆடு கோபன்
* நமிதா பிரமோத் -கைனகரி ஜயஸ்ரீ
* இர்ஷாத் -சக்க மணியன்
* ஷிஜு -சக்க விஜயன்
* ஜோஜு ஜோர்ஜ் -சக்க சுகு
* ஷம்மி திலகன் -குரியச்சன்
* சுராஜ் வெஞ்ஞாறமூடு -மாமச்சன்
* ஹரிஸ்ரீ அசோகன் சுசீலன்
* அனுஸ்ரீ -கொச்சுறாணி
* சிவஜி குருவாயூர் -கப்யார்
* தினேஷ் நாயர் -வக்கீல் அசோகன்
* சுபீஷ்- பாபு
* சாலி பால -எஸ்.ஐ. ஜோர்ஜ்ஜ்
* கே. பி. எ. சி. லளிதா -மாதவி
* பிந்து பணிக்கர் -கைனகரி ரேவம்மா
* ரீனா பஷீர் -லிசி
* சீமா ஜி. நாயர் -விமலா
* பொன்னம்மை பாபு -கப்யாருடெ மனைவி
* தெஸ்னி கான் -ஜலஜா
* அஞ்சனை -ரமணி

## பாடல்கள்
வயலார் சரத்சந்திரவர்மா இதற்கு இசையமைத்துள்ளார்.

## சான்றுகள்

பகுப்பு:2013 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
குறும்புக்கார பசங்க

**குரும்புக்காரப் பசங்க** 2013இல் வெளியான இந்தியத் தமிழ்த் திரைப்படமாகும். இத்திரைப்படத்தை டி.சாமிதுரை இயக்கியிருந்தார்.

## நடிகர்கள்
* சஞ்சிவ்
* மோனிகா
* மனோபாலா
* பாண்டியராஜன்

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
நண்பர்கள் கவனத்திற்கு

**நண்பர்கள் கவனத்திற்கு**, சனவரி 4 2013 அன்று வெளியான இந்தியத் தமிழ்த் திரைப்படம். இதனை கே.ஜெயக்குமார் இயக்கினார்.

## நடிப்பு

* வர்சன்
* மனிசா ஜித்
* சஞ்சிவ்

## வெளி இணைப்புகள்

* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அய்யப்பன் தீயாட்டு

அய்யப்பன் தீயாட்டு என்பது பகவதி தீயாட்டிற்கு நிகரான கேரளக் கலையாகும். அய்யப்பன் கோயில்களில், பிராமண ஆலயங்களிலும், நம்பியார் சமுதாயத்தைச் சேர்ந்தவர் நிகழ்த்துவர். அய்யப்பனின் அவதார வடிவங்களை தீயாட்டில் காட்டுவர். ஐந்தடி, மூன்றடி தொடங்கி, மேளத்திலுள்ள தாளங்களை இசைப்பர். வெள்ளக்கோடி முண்டாசு கொண்டு, அதன் முகப்பில் பட்டு சுற்றி, நெற்றிமேல் சந்தனமும் குங்குமமும் பூசி, கழுத்தில் துளசிமாலைகளும் அணிந்து தீயாட்டு நிகழ்த்துவர். கதை கூறி முடிந்ததும், கணிகேஸ்வரன் என்னும் வேடம் இட்டு கூத்து நடத்துவர். இதைப் பற்றிய செய்திகள் கேரளோல்ப்பத்தியில் கிடைக்கின்றன. தெய்வ ஆட்டம் என்பது தெய்யாட்டம் என்றும் பின்னர் தீயாட்டு என்றும் மருவியதாகக் கருதுகிறார்கள்.

## சான்றுகள்

## இணைப்புகள்
* சைபர் கேரள.கோம் தீயாட்டு

பகுப்பு:கேரளக் கலைகள்
நிமிடங்கள் (திரைப்படம்)

**நிமிடங்கள்**, சனவரி 4 2013 அன்று வெளியான இந்தியத் தமிழ்த் திரைப்படம். இதனை கீதா கிருட்டிணன் இயக்கினார்.

## நடிப்பு

* ஷாஷங்க்
* பிரியங்கா
* சுமன்
* அதுல் குல்கர்னி

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கேரளோல்பத்தி

**கேரளோல்பத்தி** என்னும் பழைமையான நூல் கேரளத்தின் வரலாற்றைப் பற்றிக் கூறுவதாகும். இதன் பொருள் (கேரள உள்பத்தி) கேரளத்தின் மூலம் என்பதாகும். இதை துஞ்சத்து இராமானுசன் எழுத்தச்சன் எழுதினார் என்று சங்குண்ணி மேனன் கூறுகிறார். கேரள மகாத்மியம் என்ற சமசுகிருத நூலின் விரிவாக்கம் போன்றது. துணை புராணங்கள் என்னும் வகையில் சேர்க்கப்பட்டுள்ளது.

இது நம்பூதிரி சமுதாயத்தினரின் முன்னோர் பற்றிக் கூறுகிறது. ஹெர்மன் குண்டர்ட் இதை அச்சு வடிவில் கொண்டு வந்து வெளியிட்டார்.

## உள்ளடக்கம்
இது மூன்று பாகங்களை கொண்டது.
1. பரசுராமனின் காலம்
2. பெருமாக்கன்மாரின் காலம்
3. தம்புராக்கன்மாரின் காலம்

## குறிப்புகள்

*  பி. சங்குண்ணி மேனோன் எழுதிய "A History of Travancore from the Earliest Times"(1878) என்ற நூலில் இருந்து

## இணைப்புகள்

*கேரளோல்பத்தி: -, கேசவன் வெளுத்தாட்டு

பகுப்பு:நூல்கள்
பகுப்பு:கேரள வரலாறு
பத்தாயிரம் கோடி (திரைப்படம்)

**பத்தாயிரம் கோடி**, சனவரி 25 2013 அன்று வெளியான இந்தியத் தமிழ் திரைப்படம். இதனை வி. ஸ்ரீனிவாச சுந்தர் இயக்கினார்.

துரூவ் பந்தாரி என்பவர் கதாநாயகனாகவும், மாதலசா சர்மா என்பவர் கதாநாயகியாகவும் நடித்துள்ளனர். நகைச்சுவை நடிகரான விவேக் முக்கிய கதாப்பாத்திரத்தில் நடித்துள்ளார்.

## நடிப்பு

* துரூவ் பந்தாரி
* மாதலசா சர்மா
* விவேக்

## ஆதாரங்களும் மேற்கோள்களும்

## வெளி இணைப்புகள்
* பத்தாயிரம் கோடி திரைப்படத்திற்கான இணையதளம் 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
புத்தகம் (திரைப்படம்)

**புத்தகம்**, சனவரி 14 2013 அன்று வெளியான இந்தியத் தமிழ் திரைப்படம். இதனை விஜய் ஆதிராஜ் இயக்கினார்.

## நடிப்பு

* சத்யா 
* ஜகபதி பாபு
* இராகும் பிரீத் சிங்
* சஞ்சய் பாரதி
* ரச்சனா மௌரியா

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
விஜயநகரம் (திரைப்படம்)

**விஜயநகரம்**, சனவரி 14 2013 அன்று வெளியான இந்தியத் தமிழ் திரைப்படம். இதனை தன்வீர் இயக்கினார்.

## நடிப்பு

* சிவன்
* ஹாசினி
* பாணு சந்தர்
* ஆர்யன்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
விளம்பரம் (திரைப்படம்)

**விளம்பரம்**  (*Vilambaram*) என்பது 2019 ஆண்டு வெளியான இந்திய தமிழ் திரைப்படம் ஆகும். இதனை கே. ஏ. சூர்யாநிதி இயக்குயுள்ளார். விளம்பரம் தான் அபிநய் வட்டி நடிக்க ஒப்பந்தமான முதல் தமிழ் படம் ஆகும். 2012 ஆம் ஆண்டின் பிற்பகுதியிலும் 2013 ஆம் ஆண்டின் முற்பகுதியிலும் கோலாலம்பூர் மற்றும் புத்ராஜெயாவில் படம் எடுக்கப்பட்டது,  நடிகைகள் ஐரா மற்றும் ஐஸ்வர்யா ராஜேஷ் ஆகியோரும் நடிகர்களுடன் இணைந்தனர்.  இப்படத்தில் ராஜேஷ் ஒரு கவர்ச்சியான கேரக்டரில் நடித்தார்.

## நடிப்பு
* அபினய்
* ஸ்ரீ ஹைரா
* ஐஸ்வர்யா
* தம்பி ராமய்யா
* புவனா 
* பெஞ்சமின்

## பாடல்கள்

ஜூன் 15, 2013 அன்று விளம்பரம் படத்தின் பாடல்கள் வெளியானது. மொத்தம் 5 பாடல்கள் இந்த பாடல் தொகுப்பில் இடபெற்றுள்ளன.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மலையாளக் கணிமை

கணினிகளில் மலையாளத்தில் செயல்களை செய்தலை மலையாளக் கணிமை என்பர். கணினிகளில் பயன்படுத்தப்படும் மலையாள மென்பொருட்கள், 
மலையாள எழுத்துருக்கள், நிரல்வரிகள் உட்பட ஆங்கிலத்தில் என்னென்ன செய்யமுடியுமோ அவை அனைத்தையும் மலையாளத்தில் செய்தலை மலையாளக் கணிமை என்பர். சுவதந்தர மலையாளம் கம்ப்யூட்டிங் என்னும் குழுமம் இதனைத் தன் இலக்காகக் கொண்டுள்ளது.

## காண்க
*தமிழ்க் கணிமை

பகுப்பு:மலையாளம்
பகுப்பு:கணிமை
சக்‌ஷுமதி

பார்வையற்றோருக்கு உதவும் வகையில் திருவனந்தபுரத்தை மையமாக இயங்கி வரும் தொண்டுநிறுவனம் ** சக்‌ஷுமதி **. (சமஸ்கிருதத்தில் சக்‌ஷு என்றால் *கண்* , மதி என்றால் *அறிவு* என்று அர்த்தம்).

2011-ம் ஆண்டு தொடங்கப்பட்ட இந்நிறுவனத்திற்கு தலைமை தாங்குபவர் கேரள சாஸ்திர சாகித்திய பரிஷத் (அறிவியல் - இலக்கிய) அமைப்பின் முன்னாள் தலைவர் வீ. கே. தாமோதிரன் ஆவார்.

பார்வையற்றோருக்காக பல்வேறு கருத்தரங்கங்களும் பயிற்சி முகாம்களும் இந்நிறுவனத்தால் நடத்தப்பட்டு வருகிறது. 2013 விஜயதசமி அன்று சக்‌ஷுமதியின் தலைமையில் பார்வையற்ற மாணவர்கள் பிரெயில் முறையில் எழுத்துக்களை படித்து கல்வியைத் தொடங்கினர்.

## சேவைகள்
* பார்வையற்றோருக்காக DAISY (Digital Accessible Information System) வடிவில் புத்தகங்கள் வெளியிடுதல்
* பார்வையற்றோருக்காக சர்வதேச நாடுகளில் இருந்து DAISY வடிவிலான புத்தகங்களை வரவழைத்தல்
* DAISY வடிவிலான புத்தகங்கள் மற்றும் கல்விக்கு தேவையான கருவிகளை தயாரிப்பத்ற்கான பயிற்சி அளித்தல்
* பார்வையற்றோருக்கு தொழில் பயிற்சி அளித்தல்.

## மேற்கோள்

## வெளி இணைப்புகள்
* சக்‌ஷுமதியின் இணையதளம் 
* சக்‌ஷுமதி பயிற்சி முகாம் - காணொளி

பகுப்பு:புலனுணர்வு
மட்டக்குளி

**மட்டக்குளி** (*Mattakkuliya*,  என்பது இலங்கையின் மேற்கு மாகாணத்தில் உள்ள கொழும்பு மாநகரின் ஒரு புறநகர்ப் பகுதியாகும். இப்பகுதி *கொழும்பு 15* என அழைக்கப்படுகிறது. கொழும்பு வடக்கு தேர்தல் தொகுதியில் இது அமைந்துள்ளது.

## பாடசாலைகள்
*சேர். ராசிக் பரீட் முஸ்லிம் வித்தியாலயம், மட்டக்குளி

## கோயில்கள்
*மட்டக்குளி புனித மரியாள் ஆலயம்

## மேற்கோள்கள்

பகுப்பு:கொழும்பின் புறநகர்கள்
சுவதந்தர மலையாளம் கம்ப்யூட்டிங்

**சுவதந்தர மலையாளம் கம்பியூட்டிங்** என்பது மலையாளத்தில் கட்டற்ற இலவச மென்பொருட்களை உருவாக்குவதை நோக்கமாகக் கொண்ட இயக்கமாகும். இது 
இலவச மென்பொருட்களுடன், மொழிக் கணிமையை முன்னிறுத்தி செயல்படுகிறது.

### மெட்பொருட்கள்
*லலிதா - மலையாள கீபோர்ட் (XKB).
*சுவனலேக - ஒலிபெயர்ப்புவழி உள்ளீட்டுக் கருவி
*மொழி - உள்ளீட்டுக் கருவி
*சுலேக - உரை திருத்தக் கருவி
*சுவனலேக புக்மார்க்லெட் - பயர்பாக்சு உலாவியில் பயன்படுத்தக் கூடிய நீட்சி, புத்தகக் குறிகளுக்கானது
*ஆஸ்பெல் மலயாளம் - மலையாள எழுத்து சோதனைக் கருவி
*பய்யன்ஸ் - ஆஸ்கி பான்ட்டிலுள்ள எழுத்துகளை யூனிகோடு எழுத்துருக்களாக மாற்றும் கருவி

### எழுத்துருக்கள் (பான்ட்டுகள்)
*மீரா - யூனிக்கோடில் இயங்கக்கூடிய எழுத்துரு 
*த்யுதி  - அலங்கார எழுத்துவகை கொண்ட யூனிக்கோடு எழுத்துரு

### மொழிபெயர்ப்புகள்
*க்னு/லினக்சு பயன்படுத்தும் ”க்னோம்” - மலையாள மொழிபெயர்ப்பு 
*க்னு/லினக்சு பயன்படுத்தும் மற்றொரு பிளாட்பாரம் கே.டி.இ.யின் மலையாள மொழிபெயர்ப்பு. 
*டெபியன் க்னு/லினக்சின் நிறுவும் கருவியின் மலையாளப் பதிப்பு 
* ஓ.எல்.பி.சியின் மலையாள மொழிபெயர்ப்பு 
* பயர்போக்சின் மலையாள மொழிபெயர்ப்பு
* ஓப்பன் ஆபீஸ்.ஆர்க் தளத்தின் மலையாளப் பதிப்பு
* டயஸ்போறாவின் மலையாளப் பதிப்பு

### மின் நூல்கள்
* மலையாளகிரந்தவிவரம் முதல் 1995 வரை மலையாளத்தில் வெளியான 52,000த்திற்கும் அதிகமான நூல்கள் மின்னூல்களாக சேமிக்கப்பட்டிருக்கின்றன.

### பட்டறைகள்
கேரளத்தில் பள்ளிகளிலும், கல்லூரிகளிலும், நிறுவனங்களிலும், இலவச மென்பொருள் குறித்த கருத்தரங்குகளை நிகழ்த்தி ஆதரவு திரட்டி வருகின்றனர்..

## இணைப்புகள்
* தளம்
*சுவதந்தர மலையாளம் கம்ப்யூட்டிங்
*SMC விக்கி
*சுவதந்தர மலையாளம் கம்ப்யூட்டிங் மெயிலிங் லிஸ்ட் 

## சான்றுகள்


பகுப்பு:மலையாளம்
பகுப்பு:இந்திய அமைப்புகள்
பகுப்பு:மென்பொருள் அமைப்புகள்
நெடுங்குழு 15 தனிமங்கள்

**நெடுங்குழு 15 தனிமங்கள்** அல்லது **நிக்டொஜென்சு**  தனிம அட்டவணையின் நெடுங்குழு பதினைந்தில் உள்ள தனிமங்களைக் குறிக்கும். இந்த நெடுங்குழு **நைட்ரசன் தொகுதி** என்றும் அழைக்கப்படுகின்றது. இந்நெடுங்குழுவில்  நைட்ரசன் (N), பாசுபரசு (P), ஆர்சனிக் (As), அந்திமனி (Sb), பிசுமத் (Bi) மற்றும் உன்னுன்பென்டியம் (Uup) ஆகிய தனிமங்கள் உள்ளன. 

## மேற்கோள்கள்

பகுப்பு:தனிமக் குழுக்கள்
2007 சீனச் செயற்கைக் கோள் தகர்ப்பு ஏவுகணைச் சோதனை

**2007 சீனாவின் செயற்கைக் கோள் தகர்ப்பு ஏவுகணைச் சோதனை** (2007 Chinese anti-satellite missile test) ஜனவரி மாதம் 11 ஆம் தியதி 2007 ஆம் ஆண்டு சீனாவால் நடத்தப்பட்டது. சீனாவின் காலநிலை அறியும் செயற்கைக்கோளான (Chinese weather satellite) எஃப் ஒய்-1சி (FY-1C) எனும் *பெங்குயின்* (Fengyun) வகைச் செயற்கைக்கோள் சீனாவால் ஏவுகணை மூலம் தகர்க்கப்பட்டது. இச்செயற்கைக் கோளானது பூமியிலிருந்து 537 கிலோமீட்டர்கள் தொலைவில் அமைந்திருந்தது. இதன் எடை 750 கிலோகிராம்கள் ஆகும்.

## தகர்ப்பு ஏவுகணை
செயற்கைக் கோளைத் தகர்த்த ஏவுகணை (kinetic kill vehicle) வினாடிக்கு 8 கிலோமீட்டர்கள் எனும் வேகத்தில் சென்று தாக்கியது.இந்த ஏவுகணை சீனாவின் சிசாய் ஏவுதளத்திலிருந்தோ அல்லது அதற்கு அருகிலிருந்தோ ஏவப்பட்டது. இந்த ஏவுகணை பல்லடுக்கு திட எரிபொருள் ஏவுகணை ஆகும்.

## அறிவிப்பு
ஏவியேசன் வீக் & இசுபேச் டெக்னாலசி இதழ் (*Aviation Week & Space Technology magazine*) இச்சோதனையைப் பற்றிய முதல் செய்தியை வெளியிட்டது. பின்னர் சனவரி மாதம் 18 ஆம் தியதி 2007 ஆம் ஆண்டு அமெரிக்கப் பாதுகாப்பு சபை இச்சோதனையை உறுதி செய்தது. முதலில் சீன அரசு இச்சோதனை தொடர்பாக வெளிப்படையாக எதையும் அறிவிக்கவில்லை. பின்னர் சனவரி மாதம் 23 ஆம் தியதி 2007 ஆம் ஆண்டு சீன வெளியுறவுத் துறை அமைச்சு இச்சோதனை நடத்தப்பட்டதை உறுதி செய்தது.  மேலும் இச்சோதனையைப் பற்றி சப்பான் மற்றும் பிற நாடுகளுக்கு முன்னரே தகவல் தெரிவித்ததாகவும் அறிவித்தது.

## மேற்கோள்கள்

பகுப்பு:2007 நிகழ்வுகள்
பகுப்பு:சீன விண்வெளித் திட்டங்கள்
அத்தார் ஜமாத் மஸ்ஜித்

**அத்தார் ஜமாத் மஸ்ஜித்** (  ;  ; *The Big Mosque* என்றும் அழைக்கபடுகிறது) இந்தியாவில் தமிழ்நாட்டில் கோயம்புத்தூரில் நகர் மண்டலம்(டவுன்ஹால்) பகுதியில் ஒப்பணக்கார வீதியில் அமைந்துள்ளது.இது கோயமுத்தூரின் பழமையான மற்றும் மிகப் பெரிய மசூதி ஆகும். இது இந்நகரின் வரலாற்றுக்கு ஒரு சாட்சியாக உள்ளது. 

## வரலாறு மற்றும் கட்டுமானம்

திருநெல்வேலியிலிருந்து வந்த அத்தர் என்ற வாசனை வியாபாரிகள், இந்த நினைவுச்சின்ன கட்டமைப்பை கட்டினார்கள். அந்த கட்டுமானம் நிறைவடைய 44 ஆண்டுகள் பிடித்தன. கட்டுமான பணிகள் 1860 ஆம் ஆண்டில் தொடங்கி 1904 ஆம் ஆண்டில் முடிவடைந்தது. இந்த வலுவான கட்டமைப்பை சுண்ணாம்பு மற்றும் வெள்ளை முட்டைகளைப் பயன்படுத்தி பளபளப்பான வடிவத்தில் கட்டப்பட்டது. அங்கு திறந்த முற்றத்தில் தொழுகை கூடங்கள் அமைக்க பாதுகாப்பாக முகப்பினால் மூடப்பட்டிருக்கும். தென்கிழக்கு மூலையில் ஒரு சிறிய நூலகம் மற்றும் ஒரு மூடப்பட்ட சடங்கோடுகூடிய குளம் ஒன்று உள்ளது. ரம்ஜான் மாதத்தில் நோன்பு கஞ்சி தயார் செய்ய ஒரு சமையலறை உள்ளது. நடைபாதை வியாபாரிகள் தமது வண்ணமயமான தாயத்துக்கள் மற்றும் வழிபாட்டு பொருட்களை கொண்டு நுழைவாயிலில் விற்பனை செய்வார்கள்.

கலை மற்றும் கலாச்சார பாரம்பரிய இந்திய தேசிய அறக்கட்டளையின் படி (INTACH), குவிந்த கூரைகள் போன்ற மண்டபத்தில் இரண்டு மினார்கள், வடக்கு மற்றும் தெற்கு பக்கங்களிலும், 85 அடி உயரம் உள்ளது. இந்த வெள்ளி குவிமாட ஜோடி டவுன் ஹால் பகுதியில் மேகம் தொடும் காட்சியாக அமைந்துள்ளது. இவை சுவர்க்கத்தின் வாயில்கள் (ஜன்னா) எனவும் கொள்ளலாம். வரைபடிந்த கண்ணாடி மற்றும் மேலே நான்கு பள்ளி மினார்களை கொண்டும் வாயில்கள் அமைந்துள்ளது. வெள்ளிக்கிழமை அன்று சுமார் 2000 மக்கள், வழிபாடு செய்ய இந்த இஸ்லாமிய இறை இல்லம் அமைந்துள்ளது.

## தர்கா
இந்த மசூதி 1850ல் இறந்த ஒரு முஸ்லீம் மத போதகர் ஹஸ்ரத் ஜம்ஷா வலியுல்லாஹ்(Jamesha Waliullah), நினைவாக கட்டப்பட்டது. இது பெரிய கடைத் தெருவில் மசூதியின் தெற்கு பக்கத்தில் உள்ளது. முஸ்லிம் அல்லாதவர்களும் இங்கு வழிபாடு செய்கிறார்கள். இந்தத் தெரு அமைந்துள்ள இடம் பள்ளி நிர்வாகிகளால் மாநகராட்சிக்கு நன்கொடையாக அளிக்கப்பட்டதாகும். இது இன்று நகரின் முக்கிய வணிக மையமாக வளர்ந்துள்ளது.

## ஜமாத்தின் வாரிசுகள்
இந்த ஜமாத்தில் திருநெல்வேலியில் இருந்து 1850ல் குடிபெயர்ந்த 52 குடும்பத்தினர் உறுப்பினர்களாக உள்ளனர். மொத்தம் 1355 நபர்கள் உறுப்பினர்களாக உள்ளதாக ஜமாத்தின் முன்னோர்கள் கூறுகிறார். இந்த ஜமாத்தினால் தேர்ந்தெடுக்கப்படும் செயற்குழுவினால் இப்பள்ளி,பெரிய கடைத்தெருவில் உள்ள ஜாமேஷா வலியுல்லா தர்கா, திருச்சி சாலையில் அமைந்துள்ள அசரத் ஜங்கள் பீர் தர்கா மற்றும் கோவை சந்திப்பு நிலையத்திற்கு பக்கத்திலுள்ள மையவாடி போன்றவை நிர்வகிக்கப்படுகின்றன. மேலும் ஜமாத்தின் சார்பாக மூன்று பள்ளிக்கூடங்கள் நடத்தப்படுகின்றன, இவற்றில் 1200 மாணவர்கள் பயில்கின்றனர். ஜமாத்தின் நிர்வாகிகள் தேர்தல் மூலம் தேர்ந்தெடுக்கப்படுகின்றனர். இதற்கான தகுதியுள்ள வாக்காளர்களின் பட்டியலை ஜமாத் முழுவிவரங்களுடன் பராமரிக்கிறது. இந்த தேர்தல் முறையானது 1920 முதல் பின்பற்றப்பட்டு வருவதை நீதிமன்ற ஆவணங்கள் உறுதி செய்கின்றன.

சிறப்பு தொழுகை நாட்களில் இங்கு 3000 நபர்கள் வரை தொழுகையில் கலந்து கொள்கின்றனர்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள பள்ளிவாசல்கள்
ஆல்பா-7

thumb|right|சோனி நிறுவனத்தின் '''ஆல்பா-7ஆர்''' ஒளிப்படக் கருவி
**ஆல்பா-7** (ஏ7) என்பது சோனி நிறுவனத்தால் தயாரிக்கப்பட்ட நகர்பேசியில் பொருத்தப்படும் ஒரு எண்முறை ஒளிப்படக்கருவி ஆகும்.  இது கண்ணாடியற்ற ஒரு ஒளிப்படக்கருவியாகும். இதன் படத்துணக்குத் திறன் 36.4 மெகாப்படப்புள்ளிகள் கொண்டதாகும்.

இதுவே உலகிலேயே சிறிய மற்றும் மெல்லிய சட்டம் முழுதும் இடமாற்றியமைத்துக் கொள்ளக்கூடிய ஆடிகள் கொண்ட ஒளிப்படக்கருவியாகும். இதில் ஒலி அதிர்வெண் ஏற்கும் விதமாக பையான்ஸ் எக்ஸ் செயலி பொருத்தப்பட்டுள்ளது. இது உயர் துல்லியம் மற்றும் நொடிக்கு அறுவது படச்சட்ட காணொளி பதிப்பிக்கும் திறன் கொண்டவை. ஒய்-ஃபை, புலமருகில் தொடர்பியல் மற்றும் தூசி, ஈரத்தன்மை எதிர்ப்பு போன்ற பண்புகள் கொண்டவையாகும்.

9 பொத்தான்களும், 46 செயலாக்கங்களும் கொண்டதாக அமைப்பட்டிருக்கிறது. 

## மேற்கோள்கள்

பகுப்பு:ஒளிப்படக்கருவிகள்
ஒலி அதிர்வெண்

**ஒலி அதிர்வெண்** (Audio frequency) என்பது மனிதர்களால் கேட்கக் கூடிய அதிர்வெண் கொண்ட காலச்சுழல் அதிர்வினால் வகைப்படுத்தப்படுவதாகும். இது ஒலியின் பண்பு ஆகும்.  இதனை ஹெர்ட்ஸ் என்பதினால் அளவிடுவர். இது ஒலியின் சுருதி சார்ந்த பண்பு ஆகும்.

20 முதல் 20,000&nbsp;Hz வரை மனிதர்களால் கேட்க கூடிய அதிர்வெண் அளவுகள் ஆகும். ஆயினும் கேட்டல் தகமை சூழல் சார்ந்தும் மாறுபாடுகளைக் காட்டும். 20&nbsp;Hzக்கு குறைவான ஒலியின் அதிர்வெண்களைக் கேட்க இயலாவிட்டாலும் உணர இயலும். அதன் அதிர்வின் வீச்சின் அளவு அதிகமாக இருப்பதால் உணர முடிகிறது.  20,000&nbsp;Hz க்கு மேலேயுள்ள ஒலியின் அதிர்வெண்களை, குறைந்த வயதுள்ளவர்களால் உணர முடிகிறது. ஆனால் வயது ஆக ஆக காதின் கேட்கும் திறன் குறைவதால் அதிக ஒலி அதிர்வெண்களை உணர இயலுவதில்லை.

மனிதனின் கேள் மீடிறன் எல்லை பொதுவாக 20&nbsp;Hz முதல் 20&nbsp;kHz. எனக் கூறப்பட்ட போதிலும் சீர்மையான ஆய்வுகூட நிலைமைகளின் கீழ் மனிதனால் 12&nbsp;Hz அளவுக்கும் குறைந்த மீடிறனையும் 28&nbsp;kHz, அளவு உயர்ந்த மீடிறனையும் கூடக் கேட்க முடியும். இதில் மனிதக் காதுகள் 2,000 முதல்5,000&nbsp;Hz.வரையான ஒலிக்கு மிகவும் உறுத்துணர்ச்சி கூடியதாகக் காணப்படும்  தனிப்பட்ட மனிதக் காதுகளின் கேள் தகவு, கேட்டல் தொகுதியின் பொதுவான நிலைமை மற்றும் நரம்புத்தொகுதியின் தன்மை என்பவற்றைப் பொறுத்து மாறுபடும். கேட்டல் தகவு வயதுடன் குறைவடையலாம். சராசரியாக மனிதரில் எட்டு வயதில் இருந்து  கேள் மீடிறன் வீச்சின் உயர் எல்லையளவில் குறைவு ஏற்பட ஆரம்பிக்கின்றது. பொதுவாக ஆண்களை விட பெண்களில் கெள் மீடிறனின் அளவில் வீழ்ச்சி ஏற்படும் விகிதம் குறைவாகும். ஆண்கள் சராசரியாக அவர்களது நாற்பதாவது வயதில் 5 to 10&nbsp;dB அளவு பெண்களைவிட அதிக கேள் மீடிறனின் உயர் எல்லையிலான இழப்பை எதிர்கொள்ளுகின்றனர்.

## கேள்தகவை அளத்தல்
கேள்தகவை அளக்க கெள்தகவுமானி பயன்படும். இது கேள்தகவு வரைவு மூலம் கேட்டல் பண்பின் அளவைத்தரும். வெவ்வேறுபட்ட மீடிறன்களில் ஏற்கனவே சீர் செய்யப்பட்ட தலைப்பன்னிகள் மூலம்  பிறப்பிக்கப்பட்ட ஒலிக்கான அளவீடுகள் பெறப்படும். 
இதன்போதான கேள்தகவு வளையிகள் வரையப்பட்டு  மாறுநிலை கேள்தகவு எல்லைகள் துணியப்படும்.

## வெவ்வேறு விலங்குகளின் கேள் மீடிறன்கள்
மனிதக் காதுகளால் கேட்க முடியாத கேள் மீடிறன் வீச்சுகளிலும் சில விலங்குகளால் கேட்க முடியும். ஓங்கில்கள் மற்றும் வௌவால்கள் 100,000&nbsp;Hz வரையான ஒலியைக் கேட்கும் ஆற்றல் உள்ளவை. யானைகள் 14 முதல் 16&nbsp;Hz வரையான குறைந்த மீடிறன் ஒலிகளைக் கூட கேட்கும் ஆற்றலுள்ளது. அதே வேளை திமிங்கிலங்கள் நீரில், 7&nbsp;Hz அளவிலான குறைந்த மீடிறன் கொண்ட ஒலியைக் கூடக் கேட்கும் ஆற்றல் உடையது.

## ஒலி அதிர்வெண்ணும் விளக்கமும்

## கேள் மீடிறனை வானொலி அலைகளாக மாற்றுதல்
கேள் மீடிறன் அலைகள் குறைந்த  சுதியைக் கொண்டிருப்பதால் அவை கதிர்ப்படைய மாட்டாது. இது உயர் மீடிறன் காவி அலைகளுடன் கலக்கப்பட்டு மட்டிசைக்கப்படுவதனால் வானொலி அலையாக மாற்றப்பட்டு கடத்தப்படுகின்றது. வானொலிக் கருவிகளில் மட்டிசைப்பு அழிக்கப்பட்டு மீண்டும் கேள் மீடிறன் அலைகள் உருவாக்கப்படுகின்றன. இதனால் நாம் அவற்றைக் கேட்க முடிகின்றது.

## மேற்கோள்கள்

## மேலும் பார்க்க
ஒலிபெருக்கி

அதிர்வெண்

ஒலியின் விரைவு

பகுப்பு:ஒலியியல்
செலுத்து வாகனம்

**ஏவூர்தி** *(Launch vehicle)* அல்லது **செலுத்து வாகனம்** என்பது செயற்கைக்கோள்களை [புவி|[பூமி]]யிலிருந்து விண்வெளிக்கு எடுத்துச் செல்லும் வாகனம் ஆகும். இவ்வாறு எடுத்துச் செல்லும் செயற்கைக்கோள்கள் பெரும்பாலும் புவியின் வட்டப்பாதையில் நிறுத்தப்படுகின்றன. இத்தகைய ஏவூர்திகள் அதற்கென வடிவமைக்கப்பட்ட ஏவுதளத்தில் இருந்து செலுத்தப்படுகின்றன. ஏவுதளத்தில் ஏவூர்திக்கென சிறப்புக் கட்டுமாகஏர்பாடு செய்யப்பட்டிருக்கும். இந்த ஏவூர்தி பெரும்பாலும் இரண்டு நிலைகளைக் கொண்டதாக இருக்கும். சிலநேரங்களில் நான்கு நிலைகளைக் கொண்டதாகவும் இருக்கும். பெரும்பாலான ஏவூர்திகள் ஒரு முறை பயன்படுத்துபவையாக இருக்கும். ஏனெனில் செயற்கைக்கோள்களை அதன் வட்டப்பாதையில் உந்தித் தள்ளியபின் கீழே பூமியை நோக்கி விழும் ஏவூர்தி புவியின் வளிமண்டலத்துடனான உராய்வினால் அதன் பாகங்கள் எரிந்துவிழும். ஆனால் மறுமுறையும் பயன்படுத்தும் வகையிலான ஏவூர்திகளும் வடிவமைக்கப்படுகின்றன. சில ஏவூர்திகளில் *மிகைஉந்திகளும்* (Boosters) இணைக்கப்பட்டிருக்கும்.

## வகைகள்
### ஏவுதள அமைவிடம்
ஏவுதள அமைவிடத்தைப் பொறுத்து இத்தகைய கஏவூர்திளை மூன்றாக வகைப்படுத்தலாம்.
*நிலத்திலிருந்து ஏவப்படுவது
*கடலிலிருந்து ஏவப்படுவது
*வானிலிருந்து ஏவப்படுவது.
### உருவத்தைப் பொறுத்து

ஏவூர்தி உருவத்தைப் பொறுத்தும் வகைப்படுத்தலாம்.
*ஒலி செலுத்துவாகனம் (Sounding rocket) - இவை மிகக்குறைவான எடையுடைய ஆராய்ச்சிச் செயற்கைக்கோள்களை எடுத்துச் செல்கின்றன.
*சிறிய செலுத்து வாகனம் (Small lift launch vehicle) - இவை அதிகபட்சமாக 2,000 கிலோகிராம்கள் எடையுள்ள செயற்கைக் கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
*நடுத்தர செலுத்து வாகனம் (Medium lift launch vehicle) - இவை 2,000 கிலோகிராம்கள் முதல் 20,000 கிலோகிராம்கள் எடையுள்ள செயற்கைக்கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
*திறன் செலுத்து வாகனம் (Heavy lift launch vehicle ) -  இவை 20,000 கிலோகிராம்கள் முதல் 50,000 கிலோகிராம்கள் எடையுள்ள செயற்கைக்கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
*அதி திறன் செலுத்து வாகனம் (Super-heavy lift vehicle) - இவை 50,000 கிலோகிராம்களுக்கும் அதிகமான எடையுள்ள செயற்கைக்கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
## விதிகள்
சர்வதேச விதிகளின் படி செலுத்து வாகனத்தின் உரிமையாளரான நாடு, இச்செலுத்து வாகனத்தால் ஏற்படும் எல்லாவித விபத்துகளுக்குப் பெறுப்பேற்க வேண்டும் என வரையறுக்கப்பட்டுள்ளது.

## மேற்கோள்கள்

பகுப்பு:விண்வெளி அறிவியல்
தறுவாய் கட்டுப்பாடு

**தறுவாய் உந்துக் கட்டுப்பாடுகள்** (Phase fired controllers) அல்லது **தறுவாய் வெட்டல்** (phase cutting) என்பது மாறுதிசை மின்னோட்ட அழுத்தங்களுக்கும் கொடுக்கப்படும் மின்திறனை கட்டுப்படுத்தும் துடிப்பு அகல குறிப்பேற்றத்தின் ஒரு செயல்முறையாகும். இது வளிம மும்முனையத் திரிதடையம், சிலிக்கான் கட்டுப்பாட்டு திருத்தி, மாறுதிசை மின்னோட்ட மும்முனையம், அல்லது பிற வாயில் கொண்ட இருமுனைய மின்னணுக்கருவிகள் மூலம் முன்னறிந்து கொள்ளப்பட்ட தறுவாயில் கொடுக்கப்பட்ட அலைவடிவம் கடப்பதை  மாற்றுவதன் மூலம் இயங்குகிறது.

## வெளி இணைப்புகள்
* தறுவாய் உந்து கட்டுப்பாடுகள் 
* தறுவாய் உந்து கட்டுப்பாடுகள் 

பகுப்பு:மின்னணுவியல்
2013 போகோல் நிலநடுக்கம்

**2013 போகோல் நிலநடுக்கம்** (2013 Bohol earthquake) அக்டோபர் 15, 2013 அன்று பிலிப்பைன்ஸ் திட்ட நேரப்படி காலை 8:12:31 மணிக்கு போகோலில் ஏற்பட்டது. மத்திய விசயாசில் அமைந்துள்ள ஒரு தீவு மாகாணம் போகோல் ஆகும். பதிவான நிலநடுக்கம் ரிக்டர் அளவுகோலில் 7.2 என இருந்தது. நிலநடுக்கமையம் கார்மென் எனும் இடத்தில் 33 கிமீ ஆழத்தில் இருந்தது. இந்த நடுக்கம் தவாவோ நகரத்திலும் உணரப்பட்டதாக அறியப்படுகிறது.

தேசிய பேரிடர் ஆபத்து மற்றும் மேலாண்மைக் கழகத்தின் அண்மைய அதிகாரப்பூர்வ அறிவிப்புகளின்படி 144 பேர் இறந்துள்ளனர். 23 பேரைக் காணவில்லை. மேலும் 291 பேர் காயமுற்றுள்ளனர்.

பிலிப்பைன்சில் கடந்த 23 ஆண்டுகளில் ஏற்பட்ட மிகப்பெரிய மிகக்கொடூரமான நிலநடுக்கம் இதுவாகும். இந்நிலநடுக்கத்தில் இரோசிமா நகரத்தின் மீது வீசப்பட்ட அணுகுண்டைவிட 32 மடங்கு அதிக ஆற்றல் வெளிப்பட்டது. ஏற்கனவே ஒருமுறை போகோலில் 1990இல் பிப்ரவரி 8 அன்று ஒரு நிலநடுக்கம் தாக்கியுள்ளது. இதில் பல கட்டடங்கள் பாதிப்புற்று ஆழிப்பேரலையும் ஏற்பட்டது.

## மேற்கோள்கள்

பகுப்பு:2013 நிலநடுக்கங்கள்
பகுப்பு:பிலிப்பீன்சில் நிலநடுக்கங்கள்
தி சைலன்சு (திரைப்படம்)

**தி சைலன்ஸ்** (The Silence) என்பது ஈரானியத் திரைப்படம் ஆகும். ஈரானியரான முஹ்சின் மக்மல்பஃப் இயக்கி 1998இல் வெளியான திரைப்படம் இது. இத்திரைப்படத்தின் கதை தஜகிஸ்தானில் நடப்பதாகக் காட்டப்பட்டிருக்கும்.

ஒரு பார்வையற்ற சிறுவன் தனது குடும்பத்திற்காகச் சம்பாதிக்கிறான். ஆனால் சுற்றுப்புறங்களில் அவன் கேட்கும் இனிய குரல்கள், இனிய ஒலிகள் மற்றும் இசையால் கவரப்படுகிறான். அவனால் அவனால் சரியாக வேலை செய்ய முடியவில்லை.
இதனால் அவன் சந்திக்கும் பிரச்சனைகளை இத்திரைப்படம் பேசுகிறது.

## கதை
*குர்ஷித்* தஜ்கிஸ்தானில் ஆற்றங்கரையிலிருக்கும் ஒரு வீட்டில் தன் அம்மாவுடன் வசிக்கிறான். வீட்டின் உரிமையாளர் ஒவ்வொரு நாளும் வந்து வீட்டு வாடகையைக் கேட்கிறார். வாடகை கொடுக்கவில்லையெனில் வீட்டைக் காலி செய்ய வேண்டும் என எச்சரிக்கிறார் அவர். கண் தெரியாக குர்ஷித்திற்கு இசைக்கருவி கம்பிகளின் ஸ்வரத்தை சரி செய்யும் (tuning musical instruments) அபாரத் திறமை இருக்கிறது. இசைக் கருவிகள் (தம்புரா) செய்யும் ஒரு பட்டறையில் குர்ஷித்தும் அவனது தோழி நதீராவும் வேலை பார்க்கின்றனர். குர்ஷித் இசையின் ஸ்வரங்களையே எப்போதும் நினைத்துக் கொண்டிருக்கிறான். எப்பொழுதெல்லாம் மிகச் சிறந்த இசைக் கலைஞர்களின் பாடலையோ அல்லது இசைக் கருவிகளின் மீட்டலையோ கேட்க நேர்கின்றதோ அப்போதெல்லாம் அதனால் கவனம் சிதறி அவர்களையே தொடர்ந்து செல்கிறான். பின்னர் பாதை தவறிவிடுவதால் அடிக்கடி அவனால் குறித்த நேரத்திற்குள் வேலைக்குச் செல்ல இயலவில்லை. இசையின் மீதான ஆர்வத்துக்கும் வாழ்வின் போராட்டத்திற்கும் இடையே குர்ஷித் அல்லாடுவதையே இத்திரைபடம் காட்டுகிறது.

இஸ்லாத்தில் இசை தடுக்கப்பட்டதாகக் கருதப்படுகிறது. ஆனாலும் ஈரான், தஜகிஸ்தான் போன்ற நாடுகளில் வாழும் சூஃபி முஸ்லிம்கள் இசையுடன் பெரிதும் தொடர்பு கொண்டவர்களாக இருப்பதை இப்படம் மையமாகக் கொண்டு நகர்கிறது.

## குறியீடுகள்
இத்திரைப்படம் சூஃபியிசம் குறியீடுகளால் நிரம்பியது. பயன்படுத்தப்பட்ட இசை, படத்தில் வரும் காட்சிகள் என ஒவ்வொன்றும் குறியீடுகளால் ஆனது. உடைந்த கண்ணாடித் துண்டு, ஆறு, இறுதிக் காட்சியில் குர்ஷித்தின் உடலில் மேலே இருந்து விழும் வெளிச்சம் என சூஃபியிசக் குறியீடுகள் படம் எங்கும் இருக்கின்றன.

## இசை
இப்படத்தில் இசையும் முக்கியப் பங்கு வகிக்கிறது. இறுதிக் காட்சியில் பீத்தோவனின் சிம்பொனி 5 இசை பயன்படுத்தப்பட்டிருக்கும்.

## நடிகர்கள்
*குர்ஷித்தாக - தமினே நோர்மோடோவா (Tahmineh Normatova) 
*குர்ஷித்தின் தோழி நதீராவாக - நதீரா அப்டிலாயேவா (Nadereh Abdelahyeva)
*குர்ஷித்தின் அம்மாவாக - கோப்பிய் சியாடோலாகேவா (Goibibi Ziadolahyeva)
## வெளி இணைப்புகள்
*இணையத்தளம்

## மேற்கோள்கள்

பகுப்பு:ஈரானியத் திரைப்படங்கள்
வெளியீடு மின்மறுப்பு

**வெளியீடு மின்மறுப்பு** (output impedance), **மூல மின்மறுப்பு** (source impedance) அல்லது **உள்ளார்ந்த மின்மறுப்பு** (internal impedance) என்பது மின்னெதிர்ப்பு (மின்தடை), மின்தூண்டம் மற்றும் மின்தேக்கம் ஆகியவற்றினால் ஒரு குறிப்பிட்ட அதிர்வெண்ணில் வெளியீடு முனையத்தில் செல்லும் மாறுதிசை மின்னோட்டத்தை மறுத்தளிப்பதாகும். மறுபடியும் வெளியீடு முனையங்களைப் பார்த்தால், இது தெவினின் நிகர் மின்மறுப்பாக இருக்கிறது.

திரிதடையம் போன்ற நேரியலற்ற கருவிகளில், வெளியீடு மின்மறுப்பு என்னும் சொல் பெரும்பாலும் சிறு அலைவீச்சு குறிகையினால் ஏற்படும் விளைவுகளைக் குறிக்கிறது. மேலும் அது திரிதடையத்தின் சார்வுப் புள்ளியுடன் மாறுகின்றது.

பகுப்பு:மின்னணுவியல்
ரம்மி (2014 திரைப்படம்)

***ரம்மி***, 2014 சனவரி 31 ல் வெளிவந்த ஓர் தமிழ்த் திரைப்படம் ஆகும். விஜய் சேதுபதி, காயத்ரி, ஐசுவர்யா ஆகியோர் நடித்திருக்கும் இத்திரைப்படத்தினை க. பாலகிருஷ்ணன் இயக்குகிறார். மேலும் பீட்சா படத்தின் நாயகியான ரம்யா நம்பீசன், இப்படத்தில் ஒரு பாடலும் பாடியுள்ளார் என்பது குறிப்பிடத்தக்கது. புதுக்கோட்டை, காரைக்குடி மற்றும் தஞ்சாவூர் ஆகிய பகுதிகளில் படமாக்கப்பட்டுள்ளது.

## நடிப்பு
* விஜய் சேதுபதி (ஜோசப்)
* இனிகோ பிரபாகரன் (சக்தி)
* சூரி (அருணாச்சலம்)
* காயத்ரி சங்கர் (மீனாட்சி)
* ஐசுவர்யா ராஜேஸ் (சொர்ணம்)
*செண்ட்ராயன்

## கதைச்சுருக்கம்
இனிக்கோ பிரபாகர் கிராமத்திற்கு அருகில் உள்ள கல்லூரிக்குப் படிக்க வருகிறான். அவனுக்குக் கூடப் படிக்கும் பூலாங் குறிச்சி காயத்ரிடன் காதல். இனிக்கோவின் தோழன் விஜய் சேதுபது & சூரி. பக்கத்து ஊரைச் சேர்ந்த சையத் காயத்ரிக்காகவே அதே கல்லூரியில் சேர்கிறான். ஒரு கட்டத்தில் இனிக்கோவுக்கும் சக்திக்கும் மோதல் வெடிக்கிறது. ரவுடிகளைக் கூட்டிப் போய் கல்லூரி விடுதியில் சண்டை போடுகிறான். அதனால் கல்லூரி நிர்வாகம் சையத்தைக் கல்லூரியை விட்டு நீக்குகிறது. சக்தியையும் ஜோசப்பையும் கல்லூரி விடுதியை விட்டு மட்டும் நீக்குகிறது.

அவர்கள் பூலாங்குறிச்சி கிராமத்தில் சூரி உதவியுடன் வீடு எடுத்துத் தங்குகிறார்கள். ஜோசப்புக்கும், ஜஸ்வர்யா என்கிற உள்ளூர்ப் பெண்ணுக்கும் இடையே காதல் உருவாகிறது. ஊர்ப் பெரியவருக்கு தன் தம்பி மகளான காயத்ரியின் காதல் விவகாரம் தெரிகிறது. இனிகோ தன் சொந்த ஊருக்குச் சென்றிருந்த சமயம் ஐசுவர்யாவிற்குக் திருமண ஏற்பாடுகள் நடக்க, விஜய் சேதுபதியும் ஐசுவர்யாவும் ஊரை விட்டு வெளியேறுகிறார்கள்.  ஐசுவர்யா ஊர்ப் பெரியவரின் மகள் என்பது அப்போதுதான் தெரிய வருகிறது. பெரியவரின் ஆட்கள் ஜோசப்பைக் கொன்று ஐசுவர்யாவை அழைத்து வருகிறார்கள். பெரியவர் ஐசுவர்யாவையும் கொல்லத் துணிகிறார். இதையெல்லாம் காயத்திரி கேட்டுவிடுகிறாள். தனக்கும் இனிகோவிற்கும் இந்த நிலைதான் நடக்கும் எனப் பரிதவிக்கிறாள். ஆனால் அவர்கள் காயத்திரியைப் பார்த்துவிடுகிறார்கள். அவளைத் துரத்துகிறார்கள்.

காயத்திரி - இனிகோ காதல் சேர்ந்ததா, ஐசுவர்யா கொலை செய்யப்பட்டாளா என்பதை விறுவிறுப்பாக சொல்லியிருக்கிறார் இயக்குநர் க.பாலகிருஷ்ணன். கதை முழுவதும் 1987இல் நடக்கிறது.

## சான்றுகள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பாரான் (திரைப்படம்)

**பாரான்** (Baran) என்பது ஈரானியத் திரைப்பட இயக்குநர் மஜீத் மஜீதி எழுதி இயக்கிய ஈரானியத் திரைப்படம் ஆகும். இது 2001ஆம் ஆண்டு வெளியானது. பாரான் எனும் சொல்லுக்கு ஈரானிய பாரசீக மொழியில் மழை என்று பொருள். ஈரான் தலைநகர் தெஹரானில் கட்டிட வேலை செய்யும் ஆப்கான் அகதிகளைப் பற்றிய திரைப்படம் இது. இயக்குநர் மஜீத் மஜீதிக்கு ஈரானிலும் வெளிநாடுகளிலும் பல விருதுகளைப் பெற்றுத் தந்தத் திரைப்படம் இது.

## கதை
ஈரான் தலைநகர் தெஹ்ரானில் கட்டிட வேலை நடக்கும் ஒரு இடத்தில் அனைவருக்கும் தேநீர் தயாரித்துக் கொடுக்கும் வேலை செய்பவன் 17 வயதுக்காரனான*லத்தீப்*. அங்கு வேலை செய்பவர்களுடன் எப்போதும் சண்டையிட்டுக் கொண்டேயிருப்பான். ஆப்கானிஸ்தான் மீது ரஷ்யா படையெடுத்தபோது ஆப்கானிஸ்தானிலிருந்து ஈரானுக்குள் வந்து தங்கியிருக்கும் ஆப்கானிய அகதிகள் குறைந்த சம்பளத்திற்கு வேலை செய்யும் இடம் அது. அங்கு வேலை செய்யும் ஒரு ஆப்கான் அகதியான நஜாப்பின் காலில் சுவர் விழுந்துவிடுவதால் அடுத்தநாள் அவரது மகன் என்று 14 வயது நிரம்பிய ரஹ்மத் என்பவன் வேலைக்கு வருகிறான். கடினமான வேலையை ரஹ்மத்தால் செய்ய முடியாததால் லத்தீப்பின் தேநீர் தயாரிக்கும் வேலையை ரஹ்மத்திற்கு கொடுத்து விட்டு லத்தீப்புக்கு கடினமான கட்டிட வேலையைக் கொடுக்கிறார் கட்டிட ஒப்பந்தக் காரர். இதனால் லத்தீப் ரஹ்மத்தின் மேல் கோபம் கொள்கிறான். பல விதங்களிலும் ரஹ்மத்திற்குத் தொல்லை கொடுக்கிறான். ஒரு நாள் ரஹ்மத் ஆண் அல்ல பெண், குடும்ப வறுமை காரணமாக ஆண் போல ஆடையணிந்து கட்டிட வேலைக்கு வருகிறாள் எனத் தெரிந்ததும் அவள் மேல் மதிப்பு கொள்கிறான் லத்தீப். அடையாள அட்டை இல்லாத ஆப்கான் அகதிகளை பணியில் அமர்த்துவது ஈரானில் குற்றம் என்பதால் ஒரு நாள் அதிகாரிகள் வந்து சோதனையிடும்போது ரஹ்மத்தை லத்தீஃப் காப்பாற்றுகிறான். அடுத்த நாள் முதல் ரஹ்மத் வேலைக்கு வராததால் அவளைத் தேடி லத்தீப் ஆப்கான் அகதிகள் வசிக்கும் இடத்திற்குச் செல்கிறான். தன்னிடமிருந்த ஒரே ஒரு மதிப்பு மிக்க பொருளான தன் அகதி அடையாள அட்டையை விற்று அந்தப் பணத்தை ரஹ்மத்தின் தந்தையிடம் கொடுப்பதற்காக அவளின் வீட்டுக்குப் போகிறான் லத்தீப். அடுத்த நாள் ரஹ்மத்தும் ரஹ்மத்தின் தந்தையும் ஆப்கானிஸ்தானுக்குத் திரும்பிப் போகிறார்கள். முதன் முதலாக ரஹ்மத்தை மிக அருகில் பார்த்தாலும் இருவரும் பேசிக் கொள்ளவில்லை. வீட்டைக் காலி செய்துவிட்டு வண்டியில் ஏறி ரஹ்மத் போன பிறகு மழை பெய்கிறது. ரஹ்மத்தின் செருப்பு பதிந்த பள்ளம் மழையால் நிறைகிற காட்சியுடன் படம் முடிகிறது.

## நடிகர்கள்
* ஹுசைன் ஆபிதீனி
* ஷாஹ்ரா பாஹ்ராமி
* முஹம்மது அமீர் நாஜி
* அப்பாஸ் ரஹீமி
* ஹோலம் அலி பக்ஸ்

## மேற்கோள்கள்

## வெளி இணைப்புகள்
*இணையதளம்

பகுப்பு:ஈரானியத் திரைப்படங்கள்
அரண்மனை (திரைப்படம்)

**அரண்மனை** () 2014ஆம் ஆண்டு வெளியான தமிழ் மொழி நகைச்சுவை திகில் திரைப்படம் ஆகும். இந்தத் திரைப்படத்தை சுந்தர் சி. இயக்க,  சுந்தர் சி., வினய், ஹன்சிகா மோட்வானி, லட்சுமி ராய், ஆண்ட்ரியா, சந்தானம், கோவை சரளா, மனோபாலா உள்ளிட்ட பலர் நடித்துள்ளனர்.

## கதைச்சுருக்கம்
ஜமீன்தார் குடும்ப வாரிசுகளான சித்ரா லட்சுமணன், கோவை சரளா மற்றும் வினய் ஆகியோர் தங்களின் பாரம்பரிய அரண்மனையை விற்க முயற்சி செய்கிறார்கள். இவர்கள் மூவரும் கையெழுத்திட்டால் தான் அந்த அரண்மனையை விற்கமுடியும் என்பதால் அனைவரும் ஒன்று கூடுகிறார்கள். இந்த அரண்மனையை வாங்க நீண்ட நாட்களாக முயற்சி செய்து வருகிறார் சரவணன்.

அரண்மனையை விற்பதற்காக பத்திரம் ரெடியாகும் வரை வாரிசுகள் அனைவரும் அங்கு தங்க முடிவு செய்கிறார்கள். அதன்படி வினய் மற்றும் அவரின் மனைவி ஆண்ட்ரியா, மனோபாலா-கோவை சரளா இவர்களின் மகன் நிதின் சத்யா, சித்ரா லட்சுமணன் மற்றும் அவரின் மகள் லட்சுமி ராய் ஆகியோர் அந்த அரண்மனையில் தங்குகிறார்கள். இதற்கிடையில் அந்த அரண்மனையை விற்பனைக்கு வருவதை அறிந்து அதே ஊரைச் சேர்ந்த சந்தானம், தனக்கும் சொத்தில் பங்குண்டு என்பதை அறிகிறார். ஆனால் ஆதாரம் இல்லாததால் வேலைக்காரனாக அங்கு நுழைகிறார்.

இந்த அரண்மனையில் ஏதோ மர்மம் இருப்பதாக அனைவரும் அறிகிறார்கள். இந்நிலையில் ஆண்ட்ரியாவின் அண்ணனான சுந்தர் சி. அரண்மனைக்கு வருகிறார். இந்த அரண்மனையில் பேய் இருப்பதாகவும் அந்த பேய் ஆண்ட்ரியாவின் மீது இருப்பதாகவும் அறிந்து கொள்கிறார்.

இறுதியில் அந்த பேய் யார்? எதற்காக ஆண்ட்ரியாவின் உடலில் புகுந்திருக்கிறது? பேயின் பிடியில் இருந்து அனைவரும் மீண்டார்களா? என்பதை நகைச்சுவை கலந்த திகிலுடன் சொல்லியுள்ளார் இயக்குநர்.

## நடிகர்கள்
*சுந்தர் சி. - ரவி
* வினய் - முரளி
*ஹன்சிகா மோட்வானி - செல்வி 
*ஆண்ட்ரியா - மாதவி
* லட்சுமி ராய் - மாயா
*சந்தானம் - பால்சுவாமி
* கோவை சரளா - ஈஸ்வரி
* மனோபாலா -  ஈஸ்வரியின் கணவன்
*நிதின் சத்யா - ஈஸ்வரியின் மகன்
*சந்தான பாரதி
* சித்ரா லட்சுமணன்
* காதல் தண்டபாணி
* சுவாமிநாதன்
* கணேசுகர்
* சரவணன்

## நடிகர்களின் பங்களிப்பு
* சுந்தர் சி. அண்ணன் கதாபாத்திரத்தை ஏற்று பொறுப்பான அண்ணனாக நடித்திருக்கிறார். கொடுத்த கதாபாத்திரத்தை சிறப்பாக செய்திருக்கிறார்.
* வினய், சுந்தர் சி. என இரண்டு கதாநாயகர்கள் இருந்தாலும், நாயகிகளின் ராஜ்ஜியமே படத்தில் மேலோங்கி இருக்கிறது. நாயகிகளாக வரும் ஆண்ட்ரியா படத்தில் பேயாட்டம் ஆடுகிறார். இவர் உடம்பில் பேய் புகுந்தவுடன் இவர் செய்யும் செய்கைகள் அருமை. 
* லட்சுமி ராய் கவர்ச்சியான நடிப்பை வெளிப்படுத்தியிருக்கிறார். சிறிது நேரமே வந்தாலும் மனதில் நிற்கிறார் ஹன்சிகா மோட்வானி.
* சந்தானத்தின் நகைச்சுவை இரசிகர்களை ஈர்க்கும் வண்ணம் உள்ளது. மனோபாலா, கோவை சரளா, நிதின் சத்யா, சித்ரா லட்சுமணன் ஆகியோர் சிறப்பாக நடித்துள்ளனர்.

## ஒலிப்பதிவு
இப்படத்தின் பாடல்களுக்கு பரத்வாஜ் இசையமைத்துள்ளார். மேலும் இப்படத்திற்கு கார்த்திக் ராஜா பின்னணி இசையை அமைத்துள்ளார்.

## வெளி இணைப்புகள்
* 

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:தமிழ் திகிற் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
செயற்கைக்கோள் அட்டவணை எண்

**செயற்கைக்கோள் அட்டவணை எண்** (*Satellite Catalog Number*, அல்லது *NORAD Catalog Number*, *NASA catalog number*, *USSPACECOM object number* அல்லது சுருக்கமாக *Catalog number*) எனப்படுவது புவியைச் சுற்றி வரும் செயற்கைக்கோள்கள் அனைத்துக்கும் அவற்றை அடையாளப்படுத்துவதற்காக USSPACECOM என்ற நிறுவனத்தினால் வழங்கப்படும் ஓர் 5-இலக்க எண் ஆகும். முன்னர் இந்த அட்டவணை NORAD அமைப்பினால் வழங்கப்பட்டு வந்தது. இவ்வட்டவணையில் முதலாவது இலக்கமான 00001 என்பது 1957 அக்டோபர் 4 ஆம் நாளில் சோவியத் ஒன்றியம் ஏவிய இசுப்புட்னிக் 1 செயற்கைக்கோளை அடையாளப்படுத்துகிறது.

2012 டிசம்பரில் நாசா வெளியிட்ட தரவொன்றின் படி, 1957 ஆம் ஆண்டு முதல் 6,916 செயற்கைக்கோள்கள் விண்ணுக்கு ஏவப்பட்டுள்ளன.

## இவற்றையும் பார்க்க
* அனைத்துலக அடையாளக் குறியீடு

## மேற்கோள்கள்

## வெளி இணைப்புகள்
* NSSDC Master Catalog
* NSSDC Master Catalog Spacecraft query
* NSSDC SPACEWARN Bulletin
* Space-Track

பகுப்பு:செயற்கைக் கோள்கள்
பகுப்பு:அட்டவணைகள்
அனாதைப் படைப்புகள்

**அனாதைப் படைப்பு** (*orphan work*) என்பது பதிப்புரிமைக்கு உட்பட்ட ஆனால் தளர்விலா முயற்சிக்குப் பின்பும் (after due diligence) பதிப்புரிமையாளர் யார் என்று அறியப்படாத அல்லது அறியப்பட்டாலும் தொடர்பு கொள்ள முடியாத ஒரு படைப்பு ஆகும். பதிப்புரிமையாளர் இறந்து அல்லது பதிப்புரிமைக்குச் சொந்தமான அமைப்பு இல்லாமல் போய், அடுத்து காப்புரிமை யாருக்கு உரித்தானது என்று நிறுவமுடியாமல் போனால் அந்தப் படைப்பு ஒரு அனாதைப் படைப்பு ஆகும்.

பதிப்புரிமை பற்றி தெளிவற்ற நிலை, ஈழப் போராட்டம் காரணமாக நிகழ்ந்த பெரும் அழிவு போன்றவை தமிழ்ச் சூழலில் கணிசமான அளவு அனாதைப் படைப்புகள் இருக்க முக்கிய காரணமாக அமைந்துள்ளன.

## மேற்கோள்கள்

பகுப்பு:பதிப்புரிமை
பிரபாகரன் - தமிழர் எழுச்சியின் வடிவம்

**பிரபாகரன் - தமிழர் எழுச்சியின் வடிவம்** எனும் நூல் பழ. நெடுமாறனால் எழுதப்பட்டு 2012 இல் வெளியிடப்பட்டது. இந்நூல் பிரபாகரனது வாழ்க்கை வரலாற்றை மட்டும் விபரிக்காது, பிரபாகரன் எப்படி போராளியாக உருவெடுக்கிறார் என்பதை விளக்குகிறது. ஒரு தலைவன் எப்படி உருவாகிறான் என்பதை உருவகப்படுத்தும் புத்தகங்களில் ஒன்றான ஹென்றி வோல்கவ் எழுதிய "மார்க்ஸ் பிறந்தார்" எனும் புத்தகம் மற்றும் அமெரிக்க கம்யூனிஸ்டான ஜான் ரீட் எழுதிய "10 நாட்கள்" ஆகிய புத்தகங்களுடன் இது ஒப்பிடப்படுகின்றது.

## மேற்கோள்

பகுப்பு:வேலுப்பிள்ளை பிரபாகரன்
பகுப்பு:2012 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:தமிழ்க்குலம் பதிப்பக நூல்கள்
பகுப்பு:தமிழ் வாழ்க்கை வரலாற்று நூல்கள்
பேர்பூட் டு கெராட் (திரைப்படம்)

**பேர்பூட் டு கெராட்** (பாரசீக மொழி: پابرهنه تا هرات (Barefoot to Herat)) ஈரானிய திரைப்பட இயக்குநர் மஜித் மஜிதி இயக்கிய ஆவணப்படம். இத்திரைப்படம் 2002 ஆம் ஆண்டு வெளியானது. இத்திரைப்படம் தலிபான்கள் மீதான ராணுவ நடவடிக்கைக்குப் பின்னான ஆப்கான் அகதிகளின் வாழ்வைப் பற்றிய கதையை ஆவணப்படுத்துகிறது. ‎
## திரைப்படப் பின்புலம்
இத்திரைப்படமானது மேற்கு ஆப்கானிஸ்தானில்  வடக்குக் கூட்டமைப்பின் கண்காணிப்பில் உள்ள *மகாகி* அகதிகள் முகாமிலும், கெராட் நகரிலுள்ள மாஷ்லக் அகதிகள் முகாமிலும் படமாக்கப்பட்டது. மனிதாபிமானமற்ற முறையில் நோய்களால் நிரம்பியிருந்தது அகதிகள் முகாம். அகதிகளிடம், குழந்தைகள், ராணுவ வீரர்கள் ஆகியோர்களிடம் மஜித் மஜிதி  பேட்டிகள் எடுத்து இத்திரைப்படத்தை உருவக்கியுள்ளார்.

## விருதுகள்
*2004 பிப்ரிஸ்கி விருது, கிரீஸ் http://www.fipresci.org/festivals/archive/2004/thessaloniki_doc/thessdoc04_kwolfs.htm 
## வெளி இணைப்புகள்
*இணையதளம்

## மேற்கோள்கள்

பகுப்பு:ஆவண நிகழ்படங்கள்
பகுப்பு:ஈரானியத் திரைப்படங்கள்
திருச்சபைச் சட்டத் தொகுப்பு

**திருச்சபைச் சட்டத் தொகுப்பு** என்பது ஒரு கிறித்தவ அமைப்பு அல்லது திருச்சபையின் உறுப்பினர்களின் சமய நிர்வாகம் சார்ந்த விதிகள் மற்றும் நெறிமுறைகள் ஆகியவற்றின் தொகுப்பு ஆகும். பெரும்பாலும் இது அவ்வமைப்பின் அதிகாரிகளால் இயற்றப்படும். கத்தோலிக்க திருச்சபை (இலத்தீன் மற்றும் மரபுவழி வழிபாட்டு முறைகளுக்கு தனித்தனி சட்டம் உண்டு), கிழக்கு மரபுவழி திருச்சபை, கிழக்கத்திய மரபுவழி திருச்சபைகள், ஆங்கிலிக்க ஒன்றியத்தில் உள்ள திருச்சபைகள் ஆகியவை தற்போது தமக்கென தனிச் சட்டத் தொகுப்பு வைத்துள்ளன. ஆயினும் இத்திருச்சபைகள் இச்சட்டங்களை இயற்றும், விளக்கும், மற்றும் செயல்படுத்தப்படும் முறைகள் வெவ்வேறானவை. ஆயினும் இத்திருச்சபைகளில் தற்போது நடப்பில் உள்ள சட்டங்கள் அனைத்தும் ஒரு பேரவையால் (church council) ஏற்றுக்கொள்ளப்பட்டதாகும்.

## கத்தோலிக்க திருச்சபையில்
கத்தோலிக்க திருச்சபையின் சட்டத்தொகுப்பு என்பது, கத்தோலிக்க திருச்சபையினையும் அதன் அமைப்புகளையும் நிர்வகிக்கவும் ஒழுங்குபடுத்தவும் மேலும் திருச்சபையினரை அதன் இவ்வுலக பணிவாழ்வில் ஒருசேர இயக்கவும் திருச்சபையின் ஆட்சியமைப்பின் ஆளுநர்களால் நடைமுறைப்படுத்தப்படும் ஒழுங்குமுறைகள் அல்லது விதிமுறைகளாகும். கத்தோலிக்க திருச்சபையின் சட்டங்கள், அதில் திருமுழுக்குப் பெற்ற, போதுமான அறிவுப் பயன்பாடுள்ள, ஏழு வயது நிரம்பியவரைக் கட்டுப்படுத்தும்.

இச்சட்டத்தில் இரண்டுவகை உள்ளது. ஒன்று இலத்தீன் வழிபாட்டு முறை திருச்சபைக்கும், மற்றொன்று (Code of Canons of the Eastern Churches) திருத்தந்தையோடு முழு உறவு ஒன்றிப்பில் இருக்கும் ஐந்து மரபுவழி வழிபாட்டு முறைக்குழுக்களுக்குமானதாகும். இச்சட்டங்களின் முழுமையான நேரடியான மற்றும் பொதுவான பணியுடன் இணைந்த அதிகாரத்தைத் திருத்தந்தை பெற்றுள்ளார்; இவ்வதிகாரத்தை இவர் எப்பொழுதும் தன்னுரிமையுடன் பயன்படுத்த முடியும். திருத்தந்தையின் தீர்ப்பிற்கு அல்லது ஆணைக்கு எதிராக மேல்முறையீடோ துணைநாடலோ கிடையாது.

## மேற்கோள்கள்


பகுப்பு:கத்தோலிக்க திருச்சபை